กระทรวงการต่างประเทศ ยืนยันความพร้อมการเป็นเจ้าภาพจัดการประชุมสุดยอดอาเซียน ครั้งที่ 35 ช่วงต้นเดือนพฤศจิกายนนี้
กระทรวงการต่างประเทศ ยืนยันความพร้อมการเป็นเจ้าภาพจัดการประชุมสุดยอดอาเซียน ครั้งที่ 35 ช่วงต้นเดือนพฤศจิกายนนี้นายสุริยา จินดาวงษ์ อธิบดีกรมอาเซียน ยืนยันความพร้อมของไทย ในการเป็นเจ้าภาพจัดการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง ระหว่างวันที่ 2-4 พฤศจิกายน 2562 ที่กรุงเทพมหานครและนนทบุรี โดยยังคงมุ่งเน้นการหาความร่วมมือและสร้างเครือข่ายระหว่างอาเซียนกับประเทศนอกภูมิภาค เน้นการขับเคลื่อนยุทธศาสตร์ด้านเศรษฐกิจ ขณะเดียวกัน อาเซียน ยังคงชูมุมมองของอาเซียนต่อแนวคิด อินโด-แปซิฟิก (An ASEAN Indo – Pacific Outlook) ที่ไม่กีดกันใคร แม้ทัศนคติไม่ตรงกัน เพื่อขับเคลื่อนความร่วมมือที่ต่างยอมรับซึ่งกันและกันได้ โดยอาเซียน พร้อมเป็นเวทีที่จะเปิดโอกาสให้ประเทศมหาอำนาจ ร่วมหารือกันอย่างสร้างสรรค์ เพื่อแก้ปัญหาและหาทางออกในปัญหาต่างๆ โดยเฉพาะด้านการเมืองและความมั่นคงอธิบดีกรมอาเซียน กล่าวด้วยว่า การประชุมสุดยอดอาเซียน ครั้งที่ 35 นี้ จะผู้นำและตัวแทนจากกว่า 20 ประเทศ เข้าร่วม โดยจะมีการประชุมที่เกี่ยวข้องจำนวนมาก ทั้งการเจรจาระหว่างอาเซียนกับประเทศคู่เจรจา การหารือระหว่างภาคเอกชน ก่อนจะมีพิธีส่งมอบตำแหน่งประธานอาเซียน ให้กับประเทศเวียดนาม ในวันที่ 4 พฤศจิกายนนี้